Душан Пријовић
Душан Пријовић (1906—1946) био је парох бучевски и српски је светац.

Биографија 
Душан Пријовић је рођен 1906. године у Пљевљима, од оца Новице, зидара пореклом из Херцеговачких Голеша, и мајке Стаке, родом из Жидовића. Основну школу и четири разреда гимназије завршио је 1923. године у родном месту, а након тога, 1928. године, петогодишњу богословију у Призрену. Са супругом Даницом, рођеном Мићовић, имао је седморо деце: Зорку, Јелену, Спасоја, Новицу, Ковиљку, Милену и Стаку.

За ђакона је рукоположен 16. марта, а за свештеника 18. маја 1929. године од епископа Рашко-призренског Серафима. За пароха бучевског постављен је 22. јуна исте године, где је службовао до краја живота. Године 1940. одликован је црвеним појасом од митрополита Светог Петра Зимоњића.

Страдање 
Током јануара 1943. године, Душан Пријовић је на конак примио четири краљева официра,који су се затекли у селу. Неки мештани су дојавили партизанима да у поповој кући ноће краљеви официри, на шта су они одмах опколили кућу и позвали их на борбу или предају. С обзиром да је у кући било деце, официри нису желели да се боре ,па су се предали. Иако су партизани обећали да им ништа неће учинити, одвели су их у свој штаб у Адровиће и тамо их стрељали. Сутрадан су се вратили по Душана Пријовића, али је он, видевши их, побегао у шуму, где се дуго скривао. Партизани су у међувремену запалили његову кућу, а породица је успела да побегне код родбине у Херцеговачка Голеша. Након што је ухваћен, Душан Пријовић је одведен у Саставке и мучен, да би 27. јануара 1946. године био стрељан.

Сахрањен је на гробљу у Херцеговачким Голешима, а на око два километра од гроба, на месту где је причешћивао ђаке, изграђена је црква Светих цара Констрантина и царице Јелене.

Дана 15. маја 2005. године, у манастиру Житомислићу одржана је канонизација Свештеномученика дабробосанских и милешевских, међу којима и Душана Пријовића, пароха бучевског. Урађена је и икона свих 29 Свештеномученика.

Види још 
 Списак светитеља Српске православне цркве

Референце

Литература

Спољашње везе 

Рођени 1906.
Умрли 1946.
Српски светитељи
Пљевљаци